На основу члана 3. Одлуке о мерама за примену Статута у стручно-струковној организацији фудбалских судија Србије (Службени лист ФСС „Фудбал“, број 10/2022), Привремени орган руковођења Организације фудбалских судија Србије, на седници одржаној 28.07.2022. године, донео

# ОСНОВНИ ПРАВИЛНИК

**ФУДБАЛСКИ САВЕЗ БЕОГРАДА**

**ОРГАНИЗАЦИЈА ФУДБАЛСКИХ СУДИЈА БЕОГРАДА**

## I – ОСНОВНЕ ОДРЕДБЕ И НАЧЕЛА УРЕЂЕЊА ОДНОСА

 **Члан 1.**

 Ради остваривања заједничких циљева и задатака, унапређења, суђења и спровођења стручне и опште политике фудбалског спорта и развоја стручних кадрова – судија Фудбалског савеза Београда (у даљем тексту: ФСБ), организује се Организација фудбалских судија Београда (у даљем тексту: ОФСБ).

 **Члан 2.**

 ОФСБ је стручно струковна организација у оквиру ФСБ чија акта морају бити у складу са Статутом и другим актима ФСБ, ФСС, ФИФА и УЕФА.

 **Члан 3.**

Назив Организације фудбалских судија Београда је: ФСБ – Организација фудбалских судија Београда.

Скраћени назив Организације фудбалски судија Београда је: ОФСБ.

Ова Организација има статус огранка у оквиру ФСБ. Седиште Организације фудбалских судија Београда је у Београду, ул. Делиградска 27/III.

 **Члан 4.**

Организација фудбалских судија Београда има печат округлог облика, са натписом око унутрашње ивице круга ''Фудбалски савез Београда'', а у другом реду "Организација фудбалских судија Београда".

У средини печата је грб ФС Београда.

 **Члан 5.**

 Организација судија ФСБ нема својство правног лица. Обавезе и одговорности организације регулисани су законом, овим Правилником, Правилником ОСФСС и Статутом ФСБ.

 **Члан 6**.

 Организацију сачињавају: активне фудбалске судије и фудбалске судије које су престале са суђењем и преведене у звање инструктор, учлањени у матичну организацију судија на територији Београда, уколико на њој имају пребивалиште - боравиште. Под активним судијама и инструкторима сматрају се и судије и инструктори футсала.

Под судијама из става 1. овог члана сматрају се: судије прве, судије друге и судије треће категорије.

 Под инструкторима из става 1. овог члана, сматрају се инструктори: прве, друге и треће категорије. Под активним инструкторима из овог става сматрју се инструктори који се налазе на нeкој од листа инструктора суђења или су ангажовани у органима и телима судијске организације на било ком нивоу.

 Статус и звање судија и инструктора из става 1. овог члана ближе се уређује Правилником о судијама и суђењу.

Под активним судијом сматра се судија:

- који се налази на некој од листа за суђење, помоћно суђење, ВАР, АВАР или футсал листи, а која је усвојена од стране надлежног органа фудбалског савеза или му мирује статус из здравствених разлога,

Под активним инструктором сматра се бивши судија:

- који је одлуком надлежног органа преведен у звање инструктора у складу са Правилником о судијама и суђењу ФСС,

- који се налази на некој од листа делегата-посматрача суђења на којима се оцењује (контролише, прати) суђење или предавача/испитивача/ментора или се налазио на некој од тих листа у последње две такмичарске сезоне на предлог надлежне организације судија (укључујући футсал, лиге жена и лиге млађих категорија) које претходе текућој такмичарској сезони или се тренутно налази у неком од органа и тела судијске организације на било ком нивоу.

## II – ЦИЉЕВИ И ЗАДАЦИ

 **Члан 7.**

 Циљеви и задаци ОФСБ су да:

* учествује у оквиру ФСБ у утврђивању политике и програма развоја фудбалског спорта, спроводи политику и смернице ФСБ из области судијског кадра у циљу обезбеђивања довољног броја квалитетних судија за суђење утакмица,
* самостално школује, прати, унапређује стручни развој и омасовљава судијски кадар, а у клубовима организује предавања из Правила игре,
* води и унапређује кадровску политику свог чланства у оквиру ФСБ,
* путем својих представника у органима ФСБ обезбеђује заступање интереса организације судија и право да њени чланови бирају и буду бирани у органе ФСБ
* стара се о очувању интегритета судија и инструктора у организацијама судија и поштовању етичког кодекса ФСБ,
* предузима мере на разоткривању и отклањању слабости и негативних појава у организацијама судија ФСБ,
* обезбеђује да се правилно одвија фудбалско такмичење у стручном судијском делу и спроводи утврђена политика и прописи ФСБ,
* припрема и издаје стручне публикације ради усавршавања и унапређења судијског кадра и суђења,
* сарађује са другим стручним организацијама ради остваривања циљева и задатака од заједничког интереса за чланове ФСБ, и са нижим организацијама судија,
* нормативно уређује питања у вези са радом ОФСБ,
* предлаже комесаре за суђење за лиге под окриљем ФСБ.

## III – ОРГАНИЗАЦИЈА И ЧЛАНОВИ

 **Члан 8.**

 Организација фудбалских судија Београда је јединствена стручна организација у оквиру Фудбалског савеза Београда, која своје чланове окупља и који делују у ОФСБ путем:

- зборова фудбалских судија

- Општинских Организација фудбалских судија

Организација фудбалских судија Београда се обавезује да води евиденцију о регистру свих чланова, којa ће се редовно обнављати.

Општинске организације фудбалских судија су чланови општинских фудбаслких савеза којима територијално припадају и партиципирају у њиховим органима.

 Струковне организације судија у ФСБ се обавезују да ће приликом пријема у своје чланство поштовати чл. 23. и 24.Статута ФСБ.

 **Члан 9.**

Зборови фудбалских судија чине фудбалске судије и инструктори, који се налазе на листама за суђење и листама посматрача - делегата - инструктора.

Зборови се формирају за сваки степен такмичења.

**Члан 10.**

Зборови судија се формирају на стручном принципу зависно од степена такмичења, и то:

1. Збор судија са листа за суђење и помоћно суђење и листе инструктора - посматрача и контролора суђења утакмица Супер лиге и Прве лиге Србије (у даљем тексту: Збор судија Супер и Прве лиге),

2. Збор судија са листе суђења и листе делегата - инструктора и посматрача Српске лиге група Београд (у даљем тексту: Збор судија Српске лиге ),

3. Збор судија са листе суђења и листе делегата - инструктора

и посматрача Зонске лиге Београда (у даљем тексту: Збор судија Зонске лиге),

4. Збор судија са листе за суђење и листе посматрача - инструктора суђења утакмица Прве београдске лиге (у даљем тексту: Збор судија Прве београдске лиге),

5. Збор судија са листе за суђење и листе посматрача - инструктора суђења

утакмица Међуопштинских лига (у даљем тексту:Збор судија Међуопштинских лига).

Уколико дође до формирања нових зборова, Скупштина he посебном одлуком утврдити начин њиховог формирања као и њихове представнике у Скупштини.

**Члан 11.**

Зборови судија обавезно се одржавају на почетку сваке такмичарске године.

Зборови судија бирају председника, заменика председника и секретара збора на мандатни период од годину дана.

Седнице збора судија заказује председник збора, или председник

ОФСБ

Председник збора судија обавезан је да закаже седницу збора на

писмени захтев 1/4 чланова збора.

Збор судија може пуноважно одлучивати ако је присутно више од

половине чланова збора, а одлуке су пуноважне ако гласа већина присутних чланова зборова.

**Члан 12**

На зборовима судија разматрају се програми развоја, унапређења и стварања судијских кадрова, нацрт Правилника и других аката, дају предлози и мишљења за квалитетни рад органа и тела ОФСБ као и друга питања из надлежности ОФСБ.

### Општинске организације судија

 **Члан 13.**

Организација фудбалских судија Београда у остваривању својих циљева и задатака самостално уређује своју унутрашњу организацију и рад, доноси и остварује програме развоја судијског кадра на територији ФС Београда и остварују друге задатке у складу са својим надлежностима.

**Члан 14.**

Општинске струковне организације судија самостално уређују своју унутрашњу организацију и рад на својој територији, остварују задатке организације, дају мишљење и предлоге о питањима рада виших организација, учествују у избору представника за органе виших организација, врше избор органа своје организације и остварују друга права, обавезе и одговорности на својој територији.

 Организација и рад општинских организација уређују се правилницима тих општиснких организација у складу са овим Правилником, на који након усвајања на скупштини те општинске организације даје сагласност извршни одбор тог фудбалског савеза.

 Права и обавезе општинских организација регулишу се на основу чл.

25. и 26. Статута ФСБ.

**Члан 15.**

Основни облик организовања фудбалских судија на територији ФСБ је организација фудбалских судија при општинском фудбалском савезу.

 Формира се за територију сваког фудбалског савеза општине који броји најмање 20 чланова организације. Уколико фудбалски савез општине нема овај број чланова, судије тог фудбалског савеза општине се удружују и постају чланови организације судија суседног фудбалског савеза општине, а по договору тих фудбалских савеза.

 Одлуку из става 2. овог члана доноси извршни одбор ФСБ на предлог организације фудбалских судија Београда. Општинска организација судија конституише своје органе тако што скупштину организације судија до 50 чланова чине сви чланови, а преко тог броја Скупштину чине изабрани представници зборова судија и инструктора, водећи рачуна о пропорционалној заступљености у органима у односу на чланство.

 Свака општинска организација судија води евиденцију чланова организације, који подразумева основне податке чланова организације (име и презиме, судија/инструктор, листа на којој се налази, функција у организацији). Евиденцију чланова утврђује и усваја извршни одбор општинске организације најмање два пута годишње, примењујући одредбе члана 6. ст. 5. и 6. овог Правилника, а обавезно се ажурира до почетка пролећног и јесењег дела такмичарске сезоне.

Пријем у чланство орагнизације врши се на основу поднетог писаног захтева и доказа матичној организацији, а одлуку о пријему доноси извршни одбор матичне организације, о чему се на основу одлуке Извршног одбора издаје писана потврда члану, а после чега се исти може уписати евиденцију.

Члан се може избрисати из евиденције чланова ако престане да испуњава услове за чланство, а по одлуци извршног одбора организације судија.

За остваривање својих права да бирају и буду бирани у органе/тела организације неопходно је да чланови на дан доношења одлуке о расписивању редовних избора, односно на дан заказивања седнице скупштине (редовне или ванредне) испуњава услове из члана 6.овог правилника.

 **Члан 16.**

Општинскe организације судија Лазаревца, Младеновца,

Обреновца и Сопота су у седиштима општинских фудбалских савеза.

Општинске организације судија чине судије са територије коју

покрива Општински фудбалски савез.

Општинске организације судија доносе програм развоја на стварању и унапређењу судијског кадра на својој територији.

Општинскe организације судија одређују судије и посматраче за такмичења којима руководи општински фудбалски савез.

Организација и рад општинске организације судија уређyje се Правилником општинске организације који не може да буде у супротности са правилником ОФСБ.

Скупштина општинске организације судија нa којој се бирају представници за Скупштину ОФСБ, одржава се најкасније 10 дана пре одржавања Скупштине ОФСБ.

 **Члан 17.**

 Општинске организације судија у остваривању својих циљева и задатака самостално у складу са својим правилником поштујући статут свог Фудбалског савеза: уређују своју унутрашњу организацију и рад, доносе и остварују програме развоја из своје области у складу са програмском оријентацијом фудбалског савеза, остварују задатке организације судија на својој територији, дају мишљења и предлоге о питањима рада виших организација судија и ОФСБ, врше избор за органе свог фудбалског савеза и партиципирају у њиховом раду, предлажу представнике у више организације судија и остварују друга права, обавезе и одговорности на својој територији, које им повери ОФСБ.

 Функционисање и рад организације судија из става 1. овог члана утврђују се њиховим правилницима, који морају бити у складу са Основним правилником ОФСБ.

**Члан 18.**

 Рад ОФСБ је јаван.

Јавност у раду се обезбеђује:

* обавештавањем преко службеног органа ФСБ о одлукама и закључцима

Скупштине и њених органа,

* обавештавањем средстава информисања о раду путем конференција за штампу и на други погодан начин,
* позивањем представника средстава информисања на седнице, на којима се разматрају питања од значаја за ширу спортску јавност,
* своје чланове и остале структуре о донетим одлукама обавештава путем билтена или записника.
* давањем актуелних информација на званичном веб сајту ФСБ и ОФСБ.

**Члан 19**.

 Члан организације постаје се учлањењем у организацију фудбалских судија Београда или општинског фудбалског савеза уз испуњење услова из овог Правилника и Статута ФСБ.

## IV – УПРАВЉАЊЕ И РУКОВОЂЕЊЕ

 **Члан 20**.

 Основни акти организација судија су правилници који морају бити у складу са правилницима одговарајућих виших организација судија и овим Правилником ОФСБ.

 Правилницима се одређују циљеви, задаци организација и начин рада организација судија и његових органа.

 **Члан 21.**

 Највиши орган управљања у организацијама судија је Скупштина чији мандат траје 4 године.

 **Члан 22.**

 Правилницима организација судија одређују се облици и начин руковођења и управљања организацијом сваког нивоа.

 **Члан 23.**

 Надзорни одбор је орган који врши надзор над функционисањем организација судија.

## V – ОРГАНИ СТРУКОВНЕ ОРГАНИЗАЦИЈЕ СУДИЈА ФСБ

 **Члан 24**.

 У ОФСБ се остварују функције управљањa и руковођења. Функцију управљањa врше Скупштина, Извршни одбор и председник ОФСБ.

 Чланови ОФСБ који се налазе у органима наведеним у ставу 1. овог члана морају испњавати услове за обављање тих функција, а у складу са одредбама члана 35. Статута ФСБ, изузев услова из тачке ђ. наведеног члана.

 **Члан 25.**

 Органи ОФСБ су: Скупштина, Извршни одбор, Секретаријат, председник и комисије

 Скупштина је највиши орган ОФСБ и представља скуп на којем се редовно састају представници-делегати чланова судијске организације. Скупштина се сазива и ради на основу овог Правилника и Пословника о раду.

 Извршни одбор у ОФСБ је извршни орган.

 Секретаријат Извршног одбора је орган оперативног руковођења и одлучује о питањима из надлежности Извршног одбора, која захтевају хитно одлучивање. Председник ОФСБ је носиоц изборних функција у ОФСБ.

 Комисије су радна тела које образује Скупштина или Извршни одбор ОФСБ са задатком вршења поверених послова према Пословнику, упуствима или одлуци органа или ради помоћи у обављању одређених послова и задатака ОФСБ.

 **Члан 26.**

 Циљеви, задаци и послови из члана 7. овог правилника остварују се преко органа управљања и руковођења, којима су прописани у надлежност.

### а) Скупштина ОФСБ

 **Члан 27.**

 Највиши орган ОФСБ је Скупштина. Скупштина има 35 (тридесетпет) делегата. Скупштину ОФСБ сачињавају изабрани представници зборова судија Супер и Прве лиге Србије, Српске лиге Београд, Зонске лиге, Прве београдске лиге, Међуопштинских лига Београда и општинских Организација фудбалских судија Лазаревца, Младеновца, Обреновца и Сопота.

У Скупштину своје представнике бирају:

- Збор судија Супер и Прве лиге пет представника,

- остали Зборови судија по четири представника,

- општинске организације Лазаревца, Младеновца и Обреновца по четири представника,

- општинска организација Сопота два представника

Приликом избора ових представника из претодног става, Организације судија које их бирају морају изабрати најмању 1/2 активних судија.

Инструктори ангажовани по било ком основу у фудбалским клубовима, не могу да буду чланови скупштина ОФСБ, као и судије које су због неуспешног обављања судијске функције скинути са листе судија.

Начин избора и опозива делегата у Скупштину ОФСБ одређује се одговарајућом одлуком о изборима за Скупштину, овим правилником, другим актима ОФСБ, као и правилницима организација судија које врши избор.

Правила из овог члана на сходан начин унеће у своје Правилнике општинске организације фудбалског савеза Београда.

**Члан 28.**

 Мандат чланова Скупштине траје 4 године. Мандат представнику у Скупштини почиње да тече од дана верификације његовог мандата у Скупштини тог сазива, а истиче даном верификације мандата чланова Скупштине новог – следећег сазива Скупштине.

 Делегат у Скупштини може бити опозван или замењен и пре истека мандата, на основу одлуке органа који га је бирао, што треба да верификује Скупштина за коју је предложен.

 **Члан 29.**

Изборна седница Скупштина се одржава обавезно сваке четврте године, редовна седница најмање једанпут годишње, а ванредна седница Скупштине се одржава према потреби.

 Скупштину сазива по одлуци Извршног одбора организације њен председник, на десет дана пре њеног одржавања.

Редовном или ванредном седницом Скупштине председава председник ОФСБ.

Изборном Скупштином руководе радна тела те Скупштине, поштујући начела из Статута ФСБ и ФСС.

 **Члан 30**.

 На седницу Скупштине се позивају:

* председник и генерални секретар ФСБ,
* чланови Извршног одбора ОФСБ,
* председавајући Надзорног одбора и других органа и радних тела

организације судија ФСБ

* остали гости које позива Извршни одбор ОФСБ

Сваку замену представнка треба да изврши орган надлежан за његов избор и то за преостали део мандата, која мора бити верификована на првој наредној седници Скупштине.

 Организације општинских савеза морају да обавесте стручну службу и дају најновије информације о својим представницима (укључујући адресу и бројеве телефона).

 Представници морају доставити уредно потписано овлашћење одговарајуће организације судија да би њихов мандат био верификован у Скупштини ОФСБ.

### Услови позивања, предлагање чланова и кандидата

**Члан 31.**

Редовну седницу Скупштине сазива председник или Извршни одбор ОФСБ.

Секретар ОФСБ шаље коначан предлог дневног реда и сва одговарајућа документа представницима и позваним лицима најкасније 5 (пет) дана пре седнице Скупштине.

 За изборну седницу Скупштине извршни одбор ОФСБ може предложити било ког кандидата за различите изборе за статутарне органе ОФСБ, најмање 5 (пет) дана пре седнице Скупштине ОФСБ, који достављају Извршном одбору ОФСБ.

 Извршни одбор ОФСБ разматра те предлоге и Изборној Скупштини предлаже кандидате за избор путем Верификационе комисије.

 Верификациона комисија верификује испуњеност свих захтева предложених представника за Скупштину као и за кандидате за изборе; а на основу писменог извештаја секретара ОФСБ. Тек тако верификован предлог може бити презентиран Скупштини на одлучивање.

### Начин одлучивања на Скупштини

**Члан 32.**

 Скупштина своје послове и задатке врши на седници.

 Извршни одбор и председник Скупштине припремају и сазивају седнице Скупштине.

 Позив и материјал за Скупштину доставља се представницима 5 (пет) дана пре одржавања.

 Скупштина усваја дневни ред на почетку Седнице и неће одлучивати о питањима која нису стављена на дневни ред.

 Скупштина пуноважно одлучује ако седници присуствује најмање апсолутна већина (50% + 1) изабраних представника, а одлуке се доносе простом већином гласова присутног броја представника на седници.

 Уколико овај кворум не буде остварен сазваће се и одржати нова седница Скупштине са истим дневним редом следећег дана у истом месту и у исто време.

 Гласање се остварује јавно подизањем руке, уколико Скупштина не одлучи другачије.

 Када се одлучује о усвајању Основног Правилника или његовим изменама и допунама, Пословнику о раду Скупштине или распуштању ОФСБ, одлуке се доносе 2/3 већином гласова од укупног броја делегата у Скупштини.

### Избори

**Члан 33.**

 Избори се обављају по правилу јавним гласањем, а Скупштина може одлучити да се избори обаве и тајним гласањем.

 Избори за Извршни одбор морају бити слободни и обављају се на следећи начин:

 а) Скупштина прво бира председника ОФСБ,

 б) Скупштина затим нa предлог председника бира остале чланове Извршног одбора ипотпредседника.

Остали избори за статутарне органе ОФСБ се обављају на заједничкој листи за сваки појединачни орган – комисију.

Да би били изабрани у првом гласању кандидати морају имати најмање већину (више од 50% ) од присутних представника Скупштине.

 Уколико нико не оствари потребну већину обавиће се друго гласање, у којем ће кандидати(ако је на листи 3 или више)које подржи проста већина (тј. највише гласова) од присутних бити изабрани. У случају нерешеног резултата у другом гласању обавиће се треће гласање, у којем ће се гласати само за два кандидата са највише гласова из другог круга, па кандидат који буде имао више гласова биће изабран.

 **Члан 34.**

 Скупштина доноси Основни правилник, одлуке, закључке и препоруке. Скупштина доноси Пословник о свом раду којим се ближе уређује начин рада и одлучивања.

 Пословником о раду Скупштине уређује се поступак верификације мандата, начин рада Скупштине и остала питања од значаја за рад и одлучивање Скупштине која нису утврђена овим Општим правилником.

 **Члан 35.**

 Изборна седница Скупштине почиње поздравном речи председника и разматрањем дневног реда поводом чега Скупштина:

 а) одређује верификациону комисију, известиоце и представнике који ће потписати записник са Скупштине,

 б) усваја или мења дневни ред,

 в) усваја записник са предходне Скупштине.

Скупштина обавља следеће послове и задатке:

* доноси, мења и допуњује Основни правилник, Пословник о свом раду и друга акта,
* верификује мандат представника Скупштине,
* утврђује план и програм рада,
* доноси одлуке из своје надлежности и спроводи одлуке Скупштине ФСБ,
* бира и разрешава заступника ОФСБ,
* бира и разрешава председника и потпредседника Скупштине који су истовремено председник и потпредседник Извршног одбора ОФСБ,
* бира чланове Извршног одбора судија ФСБ на предлог председника из редова чланова ОФСБ,
* бира и разрешава председника и чланове Надзорног одбора,
* бира радна тела на седници Скупштине,
* информише Извршни одбор ФСБ о политици развоја и унапређења суђења на територији града Београда,
* разматра извештај о раду Извршног одбора и Надзорног одбора ОФСБ.

**Члан 36**.

 На редовној седници Скупштине обављају се и други послови и задаци предвиђени овим Правилником ОФСБ и дају задаци Извршном одбору за њихово спровођење.

### Записник

**Члан 37.**

 Записник води записничар кога одреди Скупштина.

 Одређени представници за верификовање записника добиће нацрт записника за разматрање најкасније 15 дана након седнице.

 Ови преставници могу доставити своје примедбе на записник секретару ОФСБ у року од 30 дана. Уколико су примедбе основане, записник ће бити исправљен и потом оверен.

 Овај записник ће бити презентован на следећој седници Скупштине ради усвајања.

### Ванредна седница Скупштине

**Члан 38**.

 Извршни одбор или председник могу сазвати ванредну Скупштину у било које време када интереси ОФСБ то захтевају.

 Извршни одбор мора сазвати седницу Скупштине ако то писмено предложи најмање 1/3 делегата Скупштине ОФСБ. Предлагач мора Извршном одбору Организације фудбалских судија Београда уз предлог за сазивање ванредне седнице Скупштине предложити дневни ред са одговарајућим материјалом.

 Седница ванредне Скупштине може се сазвати највише једанпут у периоду између две редовне седнице.

Овако предложену ванредну седницу Скупштине сазива Извршни одбор Организације најкасније 15 дана после примљеног предлога.

Извршни одбор може допунити дневни ред предложен од предлагача за овако сазвану ванредну седницу Скупштине.

 Овако сазвана Скупштина Организације фудбалских судија Београда одлучује само о питањима због којих је сазвана.

 Уколико нико из става 2. овог члана не сазове ванредну седницу Скупштине, сазваће је председник ОФСБ у наредних осам дана пошто истекну претходни рокови.

**б) Извршни одбор**

### Састав, избори и мандат

**Члан 39.**

 Извршни одбор је извршни орган Скупштине ОФСБ.

 Извршни одбор броји 9 (девет) чланова од којих су 6 (шест) активни инструктори прве или друге категорије, а 3 (три) активне судије прве или друге категорије. У састав Извршног одбора обавезно се бира најмање једна жена.

 У општинским организацијама број чланова Извршног одбора може се разликовати од броја чланова из става 2. овог члана, и прилагођава се у зависности од броја чланова организације.

 Чланови Извршног одбора имају мандат од 4 (четири) године и могу бити поново бирани.

 У Извршном одбору су обавезно заступљене све оптшинске организације, најмање са по једним чланом. Члан Извршног одбора не може да буде представник у Скупштини ОФСБ. Уколико се појави упражњено место, на предлог председника Извршни одбор ће донети одлуку опопуни или замени највише 1/3 чланова Извршног одбора за преостали део мандата, с тим што ће промена бити верификована на првој нареденој седници Скупштине ОФСБ.

**Права и обавезе**

**Члан 40.**

Извршни одбор ОФСБ обавља следеће послове и задатке:

* доноси одлуке о свим питањима која не спадају у правну или статутарну надлежност Скупштине или других органа ОФСБ,
* припрема материјале за седницу и сазива Скупштину, утврђује предлог Основног правилника и Пословника, спроводи њене одлуке и подноси Скупштини извештај о свом раду,
* предлаже Скупштини доношење нормативних аката или измене и допуне аката из њене надлежности,
* предлаже Скупштини кандидате за изборне функције,
* спроводи одлуке надлежних фудбалских органа и њима подноси извештај о свом раду најмање два пута годишње,
* утврђује нацрт Правилника о судијама и суђењу Организације фудбаслких судија Београда и доставља предлог ИО ФСБ на усвајање,
* усваја Кодекс о обавезама и правилима судија и инструктора,
* доноси, допуњује и мења Правилник и Упутства о раду својих органа,
* решава у другом степену жалбе на одлуке својих органа,
* прати и анализира рад општинских организација судија,
* предлаже мере за унапређење рада и функционисање ОФСБ; као и када због поремећених односа или неправилности у раду нека организација судија не функционише и доводи се у питање спровођење фудбалске политике и такмичења; предлаже мере за примену чл. 81. и 82. Статута ФСБ,
* доноси и усваја план и програм рада Извршног одбора,
* доноси план и програм стручног усавршавања судија,
* доноси одлуке о расписивању избора у организацијама судија и за Скупштину ОФСБ,
* предлаже представнике ОФСБ у органе ФСБ и органе за одређивање службених лица ФСБ,
* предлаже Извршном одбору ФСБ комесаре за суђење ФСБ,
* даје предлог судија кандидата за листу за суђење и помоћно суђење за лиге под окриљем ФСБ
* даје предлог инструкора – посматрача за листу делегата посматрача - инструктора за лиге под окриљем ФСБ
* утврђује предлог листе судија Друге лиге за млаи фудбал (футсал) и доставља их Извршном одбору ФСБ на усвајање
* проглашава судије треће категорије по положеном испиту и преводи судије треће категорије у звање инструктора треће категорије,
* уз консултације са Комисијом за унапређење суђења (у даљем тексту: КУС) бира регионалног инструктора суђења у складу са УЕФА судијском Конвенцијом,

Сваки члан ИО ОФСБ може имати специфично задужење везано за одређене области попут: унапређења суђења, правних питања, маркетинга и др.

### Седнице

**Члан 41.**

 Седнице Извршног одбора се сазивају по потреби, а најмање 4 пута годишње.

 Седнице сазива председник најкасније 8 дана унапред или, у његовом одсуству, потпредседник. Ако најмање 4 (четири) члана тражи седницу, председник је мора сазвати у року од 15 дана.

 Председник саставља дневни ред седнице. Сваки члан Извршног одбора има право да предлаже тачке за укључивање у дневни ред.

 Секретар ОФСБ ће учествовати у раду седница Извршног одбора у консултативној улози.

 Седницама Извршног одбора председава председник, а у његовом одсуству потпредседник.

 Седнице Извршног одбора нису јавне. Извршни одбор, међутим, може позвати заинтересовану страну да присуствује седници.

Заинтересована страна неће имати право гласа и може изразити своје мишљење само уз дозволу Извршног одбора ОФСБ.

### Начин одлучивања

**Члан 42.**

Извршни одбор доноси важеће одлуке уколико више од половине његових чланова присуствује сазваној седници. Уколико нема кворума, седница се одлаже за следећи термин, са истим дневним редом.

 Све одлуке се доносе уколико их подржи проста већина присутних чланова.

 Ако приликом одлучивања буде једнак број гласова "за" и "против", она ће бити донета одлука за коју је гласао председник.

 Одлуке се доносе дизањем руке ако чланови Извршног одбора другачије не одлуче.

 **в) Секретаријат Извршног одбора Организације фудбалских судија Београда**

**Члан 43.**

 Извршни одбор ОФСБ образује Секретаријат Извршног одбора и именује његове чланове.

 Секретаријат ОФСБ сачињавају председник и потпредседник а трећег члана бира Извршни одбор ОФСБ.

Секретаријат одлучује о питањима која спадају у надлежност Извршног одбора између две седнице а која захтевају хитност и оперативност у руковођењу и доношењу појединачних аката и одлука, када постоји неодложна потреба или ако би недоношење таквог акта или одлуке у одређеном року имало или могло имати штетне последице, а постоји сметња да се хитно сазове седница Извршног одбора.

 Секретаријат може одлучивати само ако су присутна сва три члана Секретаријата.

 Одлука ће бити донесена уколико је подржи проста већина присутних чланова Секретаријата.

Секретаријат Извршног одбора Организације фудбалских судија Београда о својим одлукама обавештава Извршни одбор. Одлуке Секретаријата верификују се на следећој седници Извршног одбора Организације фудбаслких судија Београда.

 Секретар Организације фудбаслких судија Београда учествује у расправи по свим питањима која се налазе на дневном реду али нема право гласа.

### г) Председник ОФСБ

 **Члан 44**.

 Председник ОФСБ представља ОФСБ пред органима ФСБ, установама, спортским и друштвеним организацијама.

 Његове основне одговорности су:

* да сазива и председава Скупштином, Извршним одбором као и Секретаријатом ОФСБ,
* да спроводи одлуке које доноси Скупштина, Извршни одбор и Секретаријат,
* да организује рад ОФСБ и прати извршење планова и програма његових органа,
* да предлаже председнике свих комисија у оквиру ОФСБ,
* да надзире рад секретара ОФСБ,
* да одговара за односе између чланова организације и органа ФСБ,
* да представља ОФСБ на територији града Београда по одлуци органа ФСБ.
* Сарађује са Судијском комисијом ФСС по по питању школовања судија и унапређења суђења, спровођења смерница Судијске комисије ФСС, стратешког плана развоја суђења и примене истог по регионима

 Председник представља ОФСБ и има право потписа за ОБСБ, а по одобрењу надлежног органа ФСБ у складу са програмом и референцама Извршног одбора ОФСБ.

 Председник ће обуставити од извршења сваку одлуку органа и тела која није у складу са Основним правилником ОФСБ и Статутом ФСБ и вратити је надлежном органу на поновно одлучивање.

Председник ОФСБ не може истовремено да буде и члан Судијске комисије ФСС.

**Члан 45.**

 Уколико је председник одсутан или није у могућности да обавља своје задатке, замењује га потпредседник, а уколико је и он спречен, члан ИО ОФСБ којег одреди председник.

**д) Комисије Извршног одбора**

### Сталне комисије

 **Члан 46.**

 Задатке, послове и састав, као и начин рада комисија утврђује Извршни одбор, кроз права, дужности и овлашћења за доношење одлука као и унутрашње поступке у свакој комисији уколико нису прописани Основним правилником или Правилником о судијама и суђењу ОФСБ, кроз посебне критеријуме - одлуке.

 **Члан 47.**

 Сталне комисије Извршног одбора ОФСБ су:

* Комисија за унапређење судија (КУС),
* Комисија за превођење у звање инструктора
* Здравствена комисија,
* Испитна комисија,
* Комисија за нормативна акта
* Етичка комисија

### Комисија за унапређење суђења (КУС)

**Члан 48**.

 Извршни одбор као свој стручни орган образује КУС која се формира на паритетној основи. Свака општинска организација мора имати у комисији члана из редова инструктора који се истичу у стручном раду.

 **Члан 49.**

 КУС-ом руководи председник кога бира Извршни одбор.

 КУС бира секретара.

 КУС има 9 чланова.

 КУС доноси одлуке већином гласова од укупног броја чланова.

 **Члан 50.**

 Извршни одбор доноси упутство којим се утврђује начин рада и задаци КУС-а.

 **Члан 51.**

КУС обавља следеће послове и задатке:

* доноси свој програм и план рада.
* доноси препоруке и упутства за унапређење суђења,
* доноси коначне одлуке – у другом степену – поводом повреде Правила игре од стране судија,
* прати судије и суђење и предузима одговарајуће мере у циљу подизања квалитета суђења у сарадњи са Судијском комисијом ФСС,
* припрема и усваја јединствене програме и планове стварања и усавршавања судијског и инструкторског кадра.
* КУС доноси јединствене програме за школе суђења, припрему кандидата за полагање испита за Прву и Другу категорију. Програм и трајање свих школа мора бити јединствени на територији Републике Србије. Спровођење ових програма морају да се обављају преко инструктора суђења ФС Београда.
* сарађује са органима ФСБ по свим питањима, из области струке и примене ПФИ,
* стара се о јединственој примени Правила игре за територију ФСС,
* предаје листу судија и помоћних судија за Талент&Ментор програм ФСБ
* прати судије и суђење и предузима одговарајуће мере у циљу подизања квалитета суђења у сарадњи са ОФСБ,
* врши анализу суђења свих лига под надлежношћу ФСБ, прати оцене посматрача сушења и изриче мере према судијама и посматрачима суђења,
* одређује предаваче за пленарне састанке и предавања за судије и инструкторе и клубове који се организују на нивоу града Београда

**Члан 52.**

 По завршетку такмичарске године КУС сачињава предлог лиссте судија и помоћних судија потенцијалних кандидата за напредак на листу судија и помоћних судија вишег степена.

 Предлог листа доставља Извршном одбору ОФСБ на разматрање и утврђивање.

### Испитна комисија

 **Члан 53.**

 Извршни одбор ОФСБ од истакнутих инструктора који имају склоност стварању и школовању судијског кадра, бира Испитну комисију (у даљем тексту: Испитна комисија).

 Комисија броји три члана.

 Комисијом председава и руководи радом председник, кога бира Извршни одбор ОФСБ.

 Комисија бира секретара.

 **Члан 54.**

 Извршни одбор ОФСБ доноси упутство којим се утврђује начин рада и задаци Испитне комисије.

 **Члан 55**.

 Испитна комисија за полагање испита за стицање звања судије треће категорије, обавља следеће послове:

* доноси годишњи план рада,
* планира и спроводи испите кандидата за судије треће категорије
* врши припрему и стручне послове за испите кандидата за судије треће категорије,
* предлаже листу инструктора за теоретски и практични део испита кандидата за судије треће категорије,
* спроводи теоретски и практични део испита за судије треће категорије на територији ФСБ,
* подноси годишњи извештај о свом раду Извршном одбору,
* обавља и друге послове за која добије овлшћења од надлежних органа ОФСБ.

  **Здравствена комисија**

 **Члан 56.**

 Извршни одбор бира Здравствену комисију од стручних кадрова, од три члана.

 Комисијом руководи председник, кога бира Извршни одбор. Комисија бира секретара.

 **Члан 57.**

 Здравствена комисија обавља следеће послове:

* предлаже упутство о организацији физичке провере и спремности судија и здравственој провери судија и делегата – инструктора,
* подноси годишњи извештај о свом раду Извршном одбору ОФСБ за све лиге ФСБ,
* води бригу о здравственом стању чланова ОФСБ са листа судија свих лига ФСБ,
* обавља и друге послове за које добије овлашћење од надлежних органа.

###  Комисија за нормативна акта

 **Члан 58**.

 Извршни одбор из редова судија и инструктора бира Комисију за нормативна акта од три члана.

 Комисијом председава и руководи председник, кога бира Извршни одбор. Комисија бира секретара.

 **Члан 59.**

 Комисија за нормативна акта припрема нацрте нормативних аката ОФСБ и доставља их надлежним органима на разматрање и доношење. Пружа стручну помоћ општинским, организацијима судија на изради и усаглашавању нормативних аката.

 Комисија прати и контролише да ли су нормативна акта општинских организација судија усаглашени са актима ОФСБ, ФСБ и ФСС и законом, као и да ли је овај Правилник у складу са Статутом ФСБ и законом, и да ли имају потребна нормативна акта.

### „Ад хок „комисије

**Члан 60.**

 Извршни одбор може формирати „ад хок“ комисије за посебне дужности и на одређени рок.

 Извршни одбор поставља председника и чланове ад хок комисија, дефинише циљеве, права и дужности као и рокове за коначан извештај.

**ђ) Секретар ОФСБ**

### Постављење и профил

**Члан 61.**

 Секретар је административни орган ОФСБ.

 Секретара бира Извршни одбор на предлог председника ОФСБ и уз претходну сагласност генералног секретара ФСБ.

 Његов радни однос се регулише у складу са нормативним актима ФСБ. Извршни одбор дефинише профил секретара, а права и дужности секретара утврђују се овим правилником и одговарајућим актима ФСБ. За време трајања запослења он не може бити члан ни једног статутарног органа или тела ОФСБ или других организација судија, савеза, клубова или њихових удружења.

**Надлежност**

**Члан 62.**

 Секретар ОФСБ обавља следеће задатке и дужности:

* врши административне послове ОФСБ,
* спроводи одлуке које доносе одговарајући органи,
* координира рад органа и тела ОФСБ,
* помаже Извршном одбору и председнику у припремању Скупштина и седница органа и тела ОФСБ,
* присуствује седницама Скупштине, Извршног одбора и осталих органа и тела ОФСБ у складу са овим правилником,
* врши друге послове које му повери Извршни одбор или председник ОФСБ.

 За свој рад ако је у сталном радном односу секретар је одговоран Извршном одбору ОФСБ и генералном секретару ФСБ.

**Стручни послови**

**Члан 63.**

 Стручне послове за потребе ОФСБ обавља секретар под надзором генералног секретара ФСБ.

 Профил запослених радника или повремено ангажованих који помажу секретару ОФСБ у обављању задатака утврђене сходно нормативним актима ФСБ одређује генерални секретар ФСБ.

 За ОФСБ одређене послове могу обављати и стручна лица или службе Фудбалског савеза Београда.

## VI - ФИНАНСИЈЕ И СРЕДСТВА ЗА РАД ОРГАНИЗАЦИЈЕ ФУДБАЛСКИХ СУДИЈА БЕОГРАДА

**Члан 64.**

 Финансијска средства за рад ОФСБ утврђују се у оквиру јединственог буџета прихода и расхода за сваку финансијску годину Фудбалског савеза Београда и његове пословне политике, а у складу са Статутом ФСБ.

Налогодавац за исплаћивање трошкова ОФСБ је овлашћено лице ОФСБ – председник.

 **Члан 65**.

 ОФСБ остварује приходе:

• од чланарине,

• од дела такси за суђење утакмица под окриљем ФСБ

• од спонзорства,

• од средстава ФИФА и УЕФА за подршку унапређења судија и суђења,

• од прихода на основу уговора или правних послова а у складу са законом и Статутом ФСБ и ФСС,

• осталих извора

 Материјално-финансијско пословање ОФСБ се уређује посебним општим актом ФСБ, а у оквиру буџета ФСБ.

 **Надзорни одбор ОФСБ**

**Члан 66.**

Скупштина ОФСБ бира Надзорни одбор од 5 (пет) чланова који нису чланови Скупштине, од којих бира и председника Надзорног одбора, за мандатни период од 4 године.

 Надзорни одбор одлучује уколико присуствује већина изабраних чланова, а одлуке се доносе већином гласова присутних чланова.

 Надзорни одбор редовно контролише исправност и законитост рада ОФСБ у складу са овим Правилником, Статутом ФСБ и законским прописима.

 Надзорни одбор подноси Скупштини и Извршном одбору извештај о нађеном стању и мерама које треба предузети.

 Скупштина и органи ОФСБ су дужни да размотре налазе Надзорног одбора и поступе у складу са овим Правилником и Статутом ФСБ.

 Пословником о раду Надзорног одбора утврђују се задаци и начин рада Надзорног одбора ОФСБ

## VII – ОСТАЛЕ ОДРЕДБЕ

 **Измене Основног правилника ОФСБ**

**Члан 67.**

Свака општинска организација судија, као и Извршни одбор ОФСБ, има право да захтева измене овог Правилника ОФСБ.

 Такви предлози морају се поднети Комисији за нормативна акта на разматрање и давање мишљења, која покреће иницијативу ако су ти амандмани у складу са Статутом ФСБ и позитивним законодавством.

 Комисија за нормативна акта подноси извештај и нацрт Правилника Извршном одбору који утврђује предлог измена и допуна Основног правилника и доставља га Скупштини ОФСБ на усвајање.

 Кворум за одлучивање о изменама и допунама овог Правилника утврђен је одредбом члана 32. овог Правилника.

## VIII - МЕРЕ ЗА ПРИМЕНУ СТАТУТА

 **Члан 68.**

 За грубе повреде Статута Извршни одбор ОФСБ може покренути иницијативу за примену мера за примену Статута и то предлаже Извршном одбору ФСБ.

 У складу са прописима ФСБ, Извршни одбор ФСБ доноси мере за примену Статута према ОФСБ или мере према организацијама судија покрајина, региона и Беогрaда, поступајући по чл. 81. и 82. Статута ФСБ. Извршни одбор фудбалских савеза покрајина, региона и Београда доносе мере за ниже организације судија на својој територији.

## IX – ИМОВИНА, ОДГОВОРНОСТ И РАСПУШТАЊЕ ОРГАНИЗАЦИЈЕ ФУДБАЛСКИХ СУДИЈА БЕОГРАДА

### Имовина ОФСБ

**Члан 69.**

Имовина поверена на коришћење ОФСБ не може се уништавати нити отуђивати без одлуке Извршног одбора ФСБ. Имовина мора бити редовно инвентарисана уз годишњи попис имовине ФСБ.

### Одговорност органа и тела за проузроковану штету

 **Члан 70**.

Чланови органа ОФСБ одговорни су за штету изазвану њиховом одлуком сходно члану 79. Статута ФСБ.

**Распуштање ОФСБ**

**Члан 71.**

 ОФСБ се може распустити на захтев најмање 2/3 чланова Скупштине ОФСБ. Овај захтев разматра се на ванредној Скупштини ОФСБ, на којој неће бити других тачака на дневном реду.

 Члан 32. став 8. овог правилника ОФСБ примењиваће се за потребан број присутних представника и кворум за доношење одлука.

 Извршни одбор ФСБ биће обавештен о захтевима за распуштање.

ОФСБ у року од 8 дана од пријема захтева за распуштање мора дати своју сагласност пре него што захтев буде поднет Скупштини ОФСБ на усвајање.

## X - СПОРОВИ

### Решавање спорова

 **Члан 72.**

 Све неспоразуме у ОФСБ који произилазе или се односе на примену овог Правилника ОФСБ или Правилника о судијама и суђењу, као и спорове настале са другим члановима ФСБ или из одговарајућих чланова Статута ФСБ решаваће комисија за решавање спорова ФСБ, уз изузеће сваког редовног суда, уколико то није изричито забрањено важећим законодавством Републике Србије.

 **Члан 73**.

 Сходно члану 79. Статута Фудбалског савеза Београда ОФСБ признаје надлежност комисије за решевање спорова ФСБ.

## XI - ПРЕЛАЗНЕ И ЗАВРШНЕ ОДРЕДБЕ

**Члан 74**.

 Организације судија општинских савеза морају прилагодити овим Правилником одредбе у својим правилницима. Општинске организације судија ФСБ усагласиће своје Опште правилнике најкасније до 29. јула 2022. године са Статутом ФСБ и овим правилником сходно Закону о спорту, Статут ФСБ и Статут ФСС.

 Ако Извршни одбор ФСБ или надлежни државни органи захтевају измену одређених одредби Основног правилника ОФСБ из формалних разлога, Извршни одбор ОФСБ се овлашћује да том захтеву удовољи без сазивања Скупштине ОФСБ.

 Сви случајеви који не буду решени до ступања на снагу овог Општег правилника биће решени од стране надлежног органа и по поступку предвиђеним нормативним актима који су важили у време покретања конкретног случаја.

 **Члан 75.**

 Овај Основни правилник ступа на снагу наредног дана од дана објављивања у Службеном листу ФСБ „ Београдски фудбал“.

 ФСБ се обавезује да сходно Закону о спорту по овом Основном правилнику изврши упис ОФСБ као свој огранак и овлашћеног заступника огранка у регистар Агенције за привредне регистре Републике Србије.

**Члан 76.**

 Ступањем на снагу овог Основног правилника престаје да важи Општи правилник Стручне струковне организације судија Фудбалског савеза Београда од 18. јула 2012. године.

|  |
| --- |
| **ПРЕДСЕДНИК ПРИВРЕМЕНОГ ОРГАНА** **РУКОВОЂЕЊА** **ДЕЈАН ДЕЛЕВИЋ** |